Mərmərə Universiteti Diş Həkimliyi fakültəsi

Diş Həkimliyi fakültəsi () — Mərmərə Universitetinə bağlı fakültə. 2015-ci ildə köçdüyü Mərmərə Universiteti Başıböyük səhiyyə şəhərciyində 20.000 m2 sahəsi və son nəsil texnoloji infrastrukturu ilə Avropanın aparıcı stamatoloji fakültələrindən biridir. Hər sahədə dünya səviyyəli təhsil verən, ağız və diş sağlamlığında müasir müalicə yanaşmalarını tətbiq edən fakültə, xarici ölkələrdən məzun təhsili üçün yüksək tələbat alır. 1982-ci ildə yaradılan fakültə, qədim və köklü bir tarixə sahib olan universitetdən güc alaraq sürətlə gələcəyin müasir fakültəsi səviyyəsinə çatmışdır. Bununla yanaşı, fakültədə elmi iclaslara, mədəniyyət, incəsənət və idman tədbirlərinə xüsusi əhəmiyyət verilir. Fakültə tələbələri milli və beynəlxalq tədbirlərdə iştirak edir və ev sahibliyi edir.

40 illik tarixə sahib olan diş həkimliyi fakültəsi, Ali Təhsil Şurası tərəfindən keçirilən universitet imtahanı nəticələrinə görə sıralamasında ən üst sıradadır. Bundan əlavə, stamatologiya üzrə ixtisas imtahanı nəticələrinə görə ən uğurlu fakültələrdən biridir. Mərmərə Universiteti Stomatologiya fakültəsində ağız və diş sağlamlığı xidmətləri ilə yanaşı, diş həkimliyi bakalavr təhsili, məzun təhsili və müxtəlif sahələrdə ixtisas proqramları həyata keçirilir.

Bakalavr təhsili proqramı xarici dili kifayət qədər bilməyən tələbələr üçün 1 illik ingilis dili hazırlıq təhsili xaricində 5 illik nəzəri və praktik kursu əhatə edir. Fakültənin tədris dili ingilis dilidir.
 Tarixçə 
Fakültə, 1962-ci ildə İstanbul Xüsusi Stomatologiya Liseyi adı altında Murat Barışdıran tərəfindən qurulmuşdur. İstanbul Universitetinin Sadi İrmaq, Sıtkı Vəlicanıgil və Suad İsmail Gürkandan ibarət yoxlama qrupunun təklifləri istiqamətində 1963-cü ilin noyabr ayında Şişlidə bir binada fəaliyyətə başladı. Məktəbin ilk direktoru olaraq Suad İsmail Gürkan oldu. 1965-ci ildə İstanbul Xüsusi Stomatologiya Məktəbi Nişantaşıdakı yeni binasına köçdü və ilk məzunlarını bu binada verdi. 1965—1972-ci illər arasında direktor vəzifəsini Oğuz Baz həyata keçirmişdir. 1969-cu ildə məktəb tənzimləməsinin dəyişdirilməsi ilə tədris ili 4 ildən 5 ilə qaldırılmış və təcrübə sistemi tətbiq olunmuşdur. 9 iyul 1971-ci ildə məktəb 1472 saylı qanunla milliləşdirilərək İstanbul İqtisadiyyat və Ticarət Elmləri Akademiyasına bağlı olmuşdur və adı dəyişdirilərək Stomatologiya Məktəbi olmuşdur. 1972—1978-ci illər arasında direktor vəzifəsinə yenidən Suad İsmail Gürkan təyin edilmişdir. 5 avqust 1976-cı ildən bu yana İstanbul Universitetinin Stomatologiya Fakültəsinin Təhsil və İmtahan Qaydaları tam olaraq qəbul edilmiş və təhsil sistemi yenilənmişdir. 15 fevral 1979-cu ildə İlhan Çuhadaroğlu yeni direktor olaraq təyin edilmişdir. 1979—1980-ci illər arasında Cengiz Oktay, 1980—1981-ci illər arasında Faruk Or, 1981—1982-ci illər arasında isə Bülənt Başaran direktor vəzifəsində çalışmışdır.

Diş həkimliyi fakültəsi, 20 iyul 1982-ci ildə qurulan Mərmərə Universitetinə bağlanmış və tamamilə yeni bir qurum olaraq təhsilini davam etdirmişdir. 1982-ci ilin sentyabr İlhan Çuhandaroğlu dekan təyin edilmişdir. 2015-ci ildə hal-hazırda fəaliyyət göstərdiyi Marmara Universiteti Başıbüyük səhiyyə şəhərciyindəki təchizatlı binasına köçmüş və müasir texnoloji avadanlığı ilə dünyanın qabaqcıl stomatologiya fakültələri arasında yerini almışdır.
 Akademik proqramlar 
Diş Həkimliyi fakültəsində 1 akademik proqram tədris olunur:
 Diş həkimliyi (ingiliscə)
 Dekanlar 

 İstinadlar 

 Həmçinin bax 
Mərmərə Universiteti rəsmi veb sayt
Mərmərə Universiteti Diş Həkimliyi fakültəsi rəsmi veb sayt

Kateqoriya:Mərmərə Universiteti